## **JEGYZŐKÖNYV**

## **DOKUMENTÁCIÓK ÉS NYILVÁNTARTÁSOK FELVÉTELÉRŐL, FELÜLVIZSGÁLATÁRÓL**

Iktatószám:

Készült Szöveg beírásához kattintson ide. napján a Szöveg beírásához kattintson ide. (Szervezeti Egység neve) székhelyén

Jelen vannak:

Szöveg beírásához kattintson ide. Szervezeti Egység vezetője

Szöveg beírásához kattintson ide. Szervezeti Egység helyi adatvédelmi felelőse

A jelenlévők megállapítják, hogy a Szervezeti Egység átvizsgálta alábbi dokumentációit és nyilvántartásait. A részletes megállapításokat, esetleges hiányosságokat és az azok elhárítására, pótlására tett intézkedéseket és azok időpontját és eredményét a jelen jegyzőkönyv elválaszthatatlan részét képező excel táblázat tartalmazza. A jelen jegyzőkönyvben feltüntetett adatok teljes körűek és valódiak.

1. **ADATKEZELÉSI NYILVÁNTARTÁS FELÜLVIZSGÁLATA**

A Szervezeti Egység elkészítette **az adatkezelési nyilvántartást (ADL) és felülvizsgálta a nyilvántartásban szereplő adatkezeléseket, valamint az azokról nyilvántartott adatait**. Az adatkezelésekről az ADL lapok elkészítésével vezetett nyilvántartás megfelel az információs önrendelkezési jogról és az információszabadságról szóló 2011. évi CXII. törvény 25/E §-a, és a GDPR 30. cikke által előírtaknak, az azokban feltüntetett adatok teljes körűek és valódiak.

Az adatkezelési nyilvántartás tartalmazza az alábbi adatokat valamennyi adatkezelési tevékenység és cél tekintetében: 1. a Szervezeti Egység neve, 2. az adatkezelés célja, 3. az adatkezelés jogalapja, 4. az adatkezelés felelős vezetője, 5. a hozzáférésre jogosult személyek beosztása, 6. az érintettek köre és száma, 7. a nyilvántartott adatok köre, 8. az adatok forrása, 9. az adatfeldolgozás módszere (kézi, gépi, vegyes, leírás), 10. az adatkezelés helye (ha különbözik a felelős Szervezeti Egységtől), 11. az adatkezelési műveletek módja, 12. a rendszeres adatszolgáltatás módja, címzettje, 13. az adatbiztonsági rendszabályok, intézkedések, 14. az archiválás módja és gyakorisága, 15. az adatok törlésének, selejtezésének ideje, helye, 16. az adatkezelés ellenőrzése.

1. **ADATKEZELÉSI TÁJÉKOZTATÓK FELÜLVIZSGÁLATA**

A Szervezeti Egység elkészítette az **érintettek részére adatkezelési célonként az adatkezelési tájékoztatókat,** és azok megfelelnek a GDPR 13. és 14. cikkelyei által előírtaknak, az azokban feltüntetett adatok teljes körűek és valódiak. Valamennyi a Szervezeti Egység által végzett adatkezelésről adatkezelési tájékoztató készült és azok közzétételre és nyilvántartásba vételre kerültek.

A tájékoztatók tartalmazzák: 1. az Egyetem neve, címe, 2. az Egyetem képviselőjének neve, elérhetősége, 3. az Egyetem adatvédelmi tisztviselőjének elérhetősége, 4. a kezelt személyes adat kezelésének célja, 5. az adat kezelésének jogalapja, 6. a kezelt személyes adatok fő kategóriái, 7. az adatkezeléssel érintett személyek fő csoportjai, 8. a kezelt adat általános kezelési és őrzési ideje, 9. az adatbiztonság érdekben alkalmazott általános szervezési és technikai intézkedések, 10. az adatkezelése során esetlegesen bekövetkező adatvédelmi incidensek, kockázatok és ezen kockázatok kezelésre tett intézkedések, 11. a személyes adatokból rendszeresen nyújtott adatszolgáltatás címzettjei, 12. a kezelt adat általános kezelési és őrzési ideje,13. az adatkezelés során alkalmazott közös adatkezelők, adatfeldolgozók megnevezése és tevékenysége.

A tájékoztató tartalmazza az adatkezeléssel érintett kapcsolódó jogairól és jogorvoslati lehetőségeiről és ezek gyakorlásának módjáról való tájékoztatást is: az adatkezelésről való tájékoztatáshoz való jog, az adatokhoz való hozzáférési joga, helyesbítéshez való jog, törléshez való jog (az elfeledtetéshez való jog), az adatkezelés korlátozásához való jog, az adathordozhatósághoz való jog, a tiltakozáshoz való jog, automatizált döntéshozatallal és a profilalkotással kapcsolatos jogok, felügyeleti hatóságnál történő panasztételhez való jog, hatósággal szembeni bírósági jogorvoslathoz való jog, adatkezelővel/adatfeldolgozóval szembeni bírósági jogorvoslathoz való jog, kártérítéshez való jog, közigazgatási bírság.

1. **ADATKEZELÉSI TÁJÉKOZTATÓK NYILVÁNTARTÁSÁNAK FELÜLVIZSGÁLATA**

A Szervezeti Egység elkészítette az **érintettek részére adott adatkezelési tájékoztatók nyilvántartását**, az teljeskörű, valamennyi a Szervezeti Egység által végzett adatkezelésről készített adatkezelési tájékoztatót tartalmazza. A nyilvántartás megfelel az információs önrendelkezési jogról és az információszabadságról szóló 2011. évi CXII. törvény 25/E § -ának.

A nyilvántartás tartalmazza: 1. az adatkezelési tájékoztató számát, 2. az adatkezelési tájékoztató címét, 3. az adatkezelési tájékoztató kiadmányozásának időpontját, 4. az adatkezelési tájékoztató közzétételnek idejét, 5. az adatkezelési tájékoztató hatályvesztésének/módosításnak időpontját.

1. **ADATKEZELÉSEK ALAPJÁT KÉPEZŐ DOKUMENTÁCIÓK, INTÉZKEDÉSEK, A CÉLHOZ KÖTÖTTSÉG ÉS AZ ELSZÁMOLTATHATÓSÁG ELVÉNEK VALÓ MEGFELELŐSÉG SZEMPONTJÁBÓL TÖRTÉNŐ FELÜLVIZSGÁLATA**

## A Szervezeti Egység valamennyi adatkezelését a célhoz kötöttség tekintetében felülvizsgálta. Megállapította, hogy valamennyi adatkezelés tekintetében **az adatokat megfelelően igazolt és azonosított, tisztességes célból kezelik, e célokról az érintetteket megfelelően tájékoztatták.** Megállapította, hogy az adatkezelések alapját képező dokumentációk, intézkedések a GDPR 5. cikke által előírtnak megfelelőek, a feltüntetett adatok teljes körűek és valódiak. Megállapította, hogy az **adatok gyűjtése csak meghatározott, egyértelmű és jogszerű célból történik, és azokat nem kezelik ezekkel a célokkal össze nem egyeztethető módon**. Az esetlegesen nem megfelelő vagy nem igazolt céllal kezelt adatok esetén a célt megfelelő célra módosították, vagy az adatkezelést megszüntették, a megfelelő cél nélkül kezelt adatokat törölték.

1. **DOKUMENTÁCIÓK, INTÉZKEDÉSEK A JOGSZERŰSÉG, A TISZTESSÉGESSÉG ÉS ÁTLÁTHATÓSÁG (JOGALAPOK) ÉS AZ ELSZÁMOLTATHATÓSÁG ELVÉNEK VALÓ MEGFELELŐSÉG SZEMPONTJÁBÓL TÖRTÉNŐ FELÜLVIZSGÁLATA**

A Szervezeti Egység valamennyi adatkezelését, a jogszerűségét és tisztességességét, valamint átláthatóságát az adatkezelések megfelelő jogalapja tekintetében felülvizsgálta. Megállapította, hogy valamennyi adtakezelés tekintetében **az adatokat megfelelően igazolt és azonosított, tisztességes célból kezelik, valamennyi adatkezelés esetén az adatkezelés jogalapját azonosították és azok az adatkezelés céljának megfelelők, e célokról, és jogalapokról az érintetteket megfelelően tájékoztatták**. Megállapította, hogy az adatkezelések alapját képező dokumentációk, intézkedések a GDPR 5. cikke által előírtnak megfelelőek, a feltüntetett adatok teljes körűek és valódiak.

Megvizsgálták az adatkezelések jogalapját képező dokumentációk, ezeken belül is kiemelten a GDPR 6. cikkének (1) bekezdése a) és b) pontja szerinti, a érintett hozzájárulásán vagy a vele kötött szerződésen alapuló adatkezelések tekintetében a szerződések a szerződés nyilvántartás szerint, a hozzájárulások pedig a hozzájárulások nyilvántartása szerint rendelkezésre állnak, a hozzájárulások a GDPR 12. cikke szerinti módon kerültek megadása a GDPR 13. és 14. cikkének megfelelő tájékoztatás megadását követően. Mind a tájékoztatás megadása, mind a hozzájárulás megadása tekintetében az ezeket igazoló dokumentációk naprakészek és rendelkezésre állnak.

1. **ADATKEZELÉSEK ALAPJÁT KÉPEZŐ DOKUMENTÁCIÓK, INTÉZKEDÉSEK AZ ADATTAKARÉKOSSÁG ÉS AZ ELSZÁMOLTATHATÓSÁG ELVÉNEK VALÓ MEGFELELŐSÉG SZEMPONTJÁBÓL TÖRTÉNŐ FELÜLVIZSGÁLATA**

A Szervezeti Egység valamennyi adatkezelését az **adattakarékosság** tekintetében felülvizsgálta. Megállapította, hogy az adatok gyűjtése, **az adatkezelés** meghatározott **céljai szempontjából megfelelő és releváns, és a szükséges mértékűre korlátozott.** Az esetlegesen **a céltól eltérő vagy nem releváns illetve szükségtelen adatkezeléseket megszüntette, ezen adatokat törölte.** Megállapította, hogy adatkezelések alapját képező dokumentációk, intézkedések a GDPR 5. cikke által előírtnak megfelelőek, a feltüntetett adatok teljes körűek és valódiak.

1. **ADATKEZELÉSEK ALAPJÁT KÉPEZŐ DOKUMENTÁCIÓK, INTÉZKEDÉSEK AZ ADATOK PONTOSSÁGA ÉS AZ ELSZÁMOLTATHATÓSÁG ELVÉNEK VALÓ MEGFELELŐSÉG SZEMPONTJÁBÓL TÖRTÉNŐ FELÜLVIZSGÁLATA**

A Szervezeti Egység valamennyi adatkezelését az **adatok pontossága** tekintetében felülvizsgálta. Megállapította, hogy **az adatok pontosak és naprakészek. Az esetlegesen nem pontos, vagy nem aktuális adatokat módosította, helyesbítette illetve pontatlan vagy aktualitásukat vesztett adatokat törölte.** Megállapította, hogy adatkezelések alapját képező dokumentációk, intézkedések a GDPR 5. cikke által előírtnak megfelelőek, a feltüntetett adatok teljes körűek és valódiak.

1. **ADATKEZELÉSEK ALAPJÁT KÉPEZŐ DOKUMENTÁCIÓK, INTÉZKEDÉSEK AZ ADATBIZTONSÁG** **ÉS AZ ELSZÁMOLTATHATÓSÁG ELVÉNEK VALÓ MEGFELELŐSÉG SZEMPONTJÁBÓL TÖRTÉNŐ FELÜLVIZSGÁLATA**

A Szervezeti Egység valamennyi adatkezelését az **adatok adatbiztonságának** érdekében, az e célból tett **technikai és szervezési intézkedések** tekintetében felülvizsgálta. Megállapította, hogy az adatbiztonság érdekében tett technikai és szervezési intézkedések az **érintette**k jogainak és szabadságainak védelmét az Infotv. 25/I §-ának és a GDPR 32. cikkének megfelelően biztosítják. Biztosított, 1. az adathordozók jogosulatlan olvasásának, másolásának, módosításának vagy eltávolításának megakadályozása, 2. az adatkezelő rendszerbe a személyes adatok jogosulatlan bevitelének, valamint az abban tárolt személyes adatok jogosulatlan megismerésének, módosításának vagy törlésének megakadályozása, 3. a személyes adatoknak azok továbbítása során vagy az adathordozó szállítása közben történő jogosulatlan megismerésének, másolásának, módosításának vagy törlésének megakadályozása, 4. az adatkezelő rendszerben az adatoknak üzemzavar esetén való helyreállíthatósága, 5. az adatkezelő rendszer működőképessége, 6. a rendszer a működése során fellépő hibákról jelentés készítése, 7. a rendszerben tárolt személyes adatokat a rendszer hibás működtetésével sem lehet megváltoztatni, 8. a különböző nyilvántartásokban elektronikusan kezelt adatállományok védelme érdekében megfelelő műszaki megoldás biztosítja, hogy a nyilvántartásokban tárolt adatok - kivéve, ha azt törvény lehetővé teszi - közvetlenül nem összekapcsolhatók és az érintetthez rendelhetők.

1. **ADATKEZELÉSEK ALAPJÁT KÉPEZŐ DOKUMENTÁCIÓK, INTÉZKEDÉSEK BEÉPÍTETT ÉS ALAPÉRTELMEZETT ADATVÉDELEM BIZTOSÍTÁSA ÉS AZ ELSZÁMOLTATHATÓSÁG ELVÉNEK VALÓ MEGFELELŐSÉG SZEMPONTJÁBÓL TÖRTÉNŐ FELÜLVIZSGÁLATA**

A Szervezeti Egység valamennyi belső normatív eszközét (szabályzatokat és munkautasításokat) a beépített és alapértelmezett adatvédelem biztosításának érdekében felülvizsgálta. Megállapította, hogy a belső normatív eszközben foglalt szabályozások beépítetten és alapértelmezett módon biztosítják az adatok védelmére előírt intézkedések megtételének kötelezettségét.

1. **ADATKEZELÉSEK ALAPJÁT KÉPEZŐ DOKUMENTÁCIÓK, INTÉZKEDÉSEK AZ INTEGRITÁS ÉS AZ ELSZÁMOLTATHATÓSÁG ELVÉNEK VALÓ MEGFELELŐSÉG SZEMPONTJÁBÓL TÖRTÉNŐ FELÜLVIZSGÁLATA**

A Szervezeti Egység valamennyi adatkezelését az adatok integritásának és bizalmas jellegének megőrzése érdekében tett technikai és szervezési intézkedések tekintetében felülvizsgálta. Megállapította, hogy az integritásának és bizalmas jellegének megőrzése érdekében tett technikai és szervezési intézkedések adatok jogosulatlan vagy jogellenes kezelésével, véletlen elvesztésével, megsemmisítésével vagy károsodásával szembeni védelmét az Infotv. 25/I §-ának és GDPR 5 cikkének megfelelően biztosítják. Biztosított az adatkezeléshez használt eszközök jogosulatlan személyek általi hozzáférésének megtagadása, az adatkezelő rendszerek jogosulatlan személyek általi, adatátviteli berendezés útján történő használatának megakadályozása, az, hogy az adatkezelő rendszer használatára jogosult személyek kizárólag a hozzáférési engedélyben meghatározott személyes adatokhoz férjenek hozzá, az, hogy ellenőrizhető és megállapítható legyen, hogy a személyes adatokat adatátviteli berendezés útján mely címzettnek továbbították vagy továbbíthatják, illetve bocsátották vagy bocsáthatják rendelkezésére, az, hogy utólag ellenőrizhető és megállapítható legyen, hogy mely személyes adatokat, mely időpontban, ki vitt be az adatkezelő rendszerbe

1. **ADATKEZELÉSEK ALAPJÁT KÉPEZŐ DOKUMENTÁCIÓK, INTÉZKEDÉSEK AZ ADATOK KORLÁTOZOTT TÁROLHATÓSÁGA ÉS AZ ELSZÁMOLTATHATÓSÁG ELVÉNEK VALÓ MEGFELELŐSÉG SZEMPONTJÁBÓL TÖRTÉNŐ FELÜLVIZSGÁLATA**

A Szervezeti Egység valamennyi adatkezelését az adatok korlátozott tárolhatósága érdekében az adatok kezelésének ideje illetve tárolásának ideje tekintetében felülvizsgálta. Megállapította, hogy az adatok tárolása olyan formában történik, amely az érintettek azonosítását csak a személyes adatok kezelése céljainak eléréséhez szükséges ideig teszi lehetővé; a személyes adatok ennél hosszabb ideig történő tárolására csak akkor kerül sor, amennyiben a személyes adatok kezelésére a GDPR 89. cikk (1) bekezdésének megfelelően közérdekű archiválás céljából, tudományos és történelmi kutatási célból vagy statisztikai célból kerül sor. Az esetlegesen nem eszerint kezelt vagy tárolt adatokat törölte.

1. **ADATFELDOLGOZÓI, KÖZÖS ADATKEZELŐI SZERZŐDÉSEK NYILVÁNTARTÁSÁNAK FELÜLVIZSGÁLATA**

A Szervezeti Egység felülvizsgálta adatfeldolgozói, közös adatkezelői szerződések nyilvántartását. Megállapította, hogy nyilvántartás teljes körű valamennyi, a Szervezeti Egység által adatfeldolgozóval vagy közös adatkezelővel végzett adatkezelés tekintetében. Az adatfeldolgozói, közös adatkezelői szerződései rendelkezésre állnak. Az adatfeldolgozói, közös adatkezelői szerződések nyilvántartása tartalmazza valamennyi az adatfeldolgozóval vagy közös adatkezelővel végezett adatkezelés tekintetében az adatfeldolgozói, közös adatkezelői szerződések adatait. A nyilvántartás megfelel az információs önrendelkezési jogról és az információszabadságról szóló 2011. évi CXII. törvény 25/E §-ában és a GDPR 26. illetve 28. cikkében előírtaknak. A szerződések ennek megfelelően tartalmazzák az alábbi rendelkezéseket: 1. A felek adatkezelői státusza, 2. Az adatkezeléssel érintettek kategóriái, 3. Az adatkezelés jogalapja, 4. A kezelt adatok kategóriái, 5. Az érintettek tájékoztatása, 6. Adatkezelő utasításainak betartása, 7. Adatkezelés időtartama, adatok megőrzése és törlése, 8. Titoktartás,9. Adattovábbítás,10. Érintettek joggyakorlása,11. Adatbiztonsági szervezési technikai intézkedések,12. Adatvédelmi incidens, 13. Hatásvizsgálat,14.Monitoring.

1. **RENDELKEZÉSI NYILVÁNTARTÁS FELÜLVIZSGÁLATA**

A Szervezeti Egység felülvizsgálta az érintettek kérelmeiről vezetett Rendelkezési Nyilvántartását. Megállapította, hogy nyilvántartás teljes körű, valamennyi a Szervezeti Egységhez intézett érintetti kérelmet illetve arra adott választ tartalmazza. A nyilvántartás tartalmazza: 1. az ügyirat száma, 2. az érintett azonosító adatai, 3. érintetti jog típusa, 4. érintett kérelmének időpontja, 5. kérelem adott válasz időpontja 6. válasz típusa ( teljesítés, elutasítás, részbeni teljesítés) az elutasítás esetén annak oka A rendelkezési nyilvántartás megfelel az információs önrendelkezési jogról és az információszabadságról 2011. évi CXII. törvény 25/E §-a által előírtaknak, az azokban feltüntetett adatok teljes körűek és valódiak.

1. **ADATVÉDELMI OKTATÁSI NYILVÁNTARTÁS FELÜLVIZSGÁLATA**

A Szervezeti Egység felülvizsgálta az adatvédelmi az oktatásban részesülőkről vezetett Adatvédelmi Oktatási Nyilvántartását. Megállapította, hogy a nyilvántartás tartalmazza, az adatvédelmi ismeretek bővítése és tudatosságnövelése érdekében adatvédelmi oktatásban részesülő foglalkoztatottak (belépők oktatása, foglalkoztatottak ismétlő oktatása) adatait. A nyilvántartás tartalmazza : 1.az oktatásban résztvevő neve ,2. az alapszintű oktatásban való részvétel időpontja, 3. a továbbképzésben való részvétel időpontja. A nyilvántartás megfelel az információs önrendelkezési jogról és az információszabadságról 2011. évi CXII. törvény 25/M. § által előírtaknak. Az abban feltüntetett adatok teljes körűek és valódiak.

1. **ADATTOVÁBBÍTÁSI NYILVÁNTARTÁS FELÜLVIZSGÁLATA**

A Szervezeti Egység felülvizsgálta az adattovábbításokról vezetett Adattovábbítási Nyilvántartását. Megállapította, hogy a nyilvántartás tartalmazza valamennyi adatigénylést és azok teljesítését illetve elutasítását. A nyilvántartás tartalmazza: 1. az ügyirat száma, 2. az adatot igénylő adatai, 3. kért adatok fajtája adatkérés jogcíme, 4. a kérelem időpontja, 5. kérelem adott válasz időpontja 6. válasz típusa ( teljesítés, elutasítás, részbeni teljesítés) az elutasítás esetén annak oka A nyilvántartás megfelel az információs önrendelkezési jogról és az információszabadságról szóló 2011. évi CXII. törvény 25/E §-a által előírtaknak, az azokban feltüntetett adatok teljes körűek és valódiak.

1. **HOZZÁFÉRÉSI NYILVÁNTARTÁS FELÜLVIZSGÁLATA**

A Szervezeti Egység felülvizsgálta az adatbázisokhoz való hozzáférések biztosításáról vezetett Hozzáférési Nyilvántartását. Megállapította, hogy a nyilvántartás tartalmazza valamennyi adatbázist és ezekhez való hozzáférési jogosultságot illetve az ezek gyakorlására jogosult személyek adatait. A nyilvántartás tartalmazza: 1. munkaköri leírás iktatószáma, 2. munkavállaló neve munkaköre, 3. az adatbázis neve, 4. a személyes adatok kategóriái, 5. a jogosultság kiadásának időpontja, 6. a jogosultság munkaköri leírásban való felvezetésének időpontja, 7. a jogosultság visszavonásának időpontja 8. a jogosultság munkaköri leírásból való törlésének időpontja. A nyilvántartás megfelel az információs önrendelkezési jogról és az információszabadságról szóló 2011. évi CXII. törvény 25/E. §-a által előírtaknak, az azokban feltüntetett adatok teljes körűek és valódiak.

1. **IRATTÁRBÓL KIEMELT DOKUMENTUMOK NYILVÁNTARTÁSÁNAK FELÜLVIZSGÁLATA**

A Szervezeti Egység felülvizsgálta az irattárból kiemelt dokumentumokról vezetett az Irattárból Kiemelt Dokumentumok Nyilvántartását. Megállapította, hogy a nyilvántartás tartalmazza valamennyi dokumentumot és az azokhoz hozzáférő személyek adatait. A nyilvántartás tartalmazza: 1. a kiemelést elrendelő személy neve munkaköre 2. kiemelt dokumentum azonosítására alkalmas adatok, 3. kikérés jogcíme, 4. kiemelés dátuma 5. visszahelyezés dátuma.

1. **EGÉSZSÉGÜGYI DOKUMENTÁCIÓ KÉRÉS NYILVÁNTARTÁSÁNAK FELÜLVIZSGÁLATA**

A Szervezeti Egység felülvizsgálta az egészségügyi dokumentáció kérésekről vezetett nyilvántartását. Megállapította, hogy a nyilvántartás tartalmazza valamennyi egészségügyi dokumentáció kérést és azok teljesítését illetve elutasítását A nyilvántartás tartalmazza: 1. az ügyirat száma, 2. az adatot igénylő adatai, 3. kért adatok fajtája adatkérés jogcíme, 4. a kérelem időpontja, 5. kérelemre adott válasz időpontja 6. válasz típusa (teljesítés, elutasítás, részbeni teljesítés) az elutasítás esetén annak oka. A nyilvántartás megfelel az információs önrendelkezési jogról és az információszabadságról szóló 2011. évi CXII. törvény 25/E. §-a által előírtaknak, az azokban feltüntetett adatok teljes körűek és valódiak.

1. **ADATVÉDELMI INCIDENS KEZELÉSI NYILVÁNTARTÁSÁNAK FELÜLVIZSGÁLATA**

A Szervezeti Egység felülvizsgálta az adatvédelmi incidensekről vezetett Adatvédelmi Incidens Kezelési Nyilvántartását. Megállapította, hogy a nyilvántartás tartalmazza valamennyi incidenst és a kezelésükre tett intézkedéseket. A nyilvántartás tartalmazza: 1. a biztonság sérülésének módja, 2. az érintett személyes adatok köre, 3. az érintettek köre és száma, az adatvédelmi incidens időpontja, 4. az adatvédelmi incidens körülményei, hatásai, 5. az incidens megszűnésének időpontja, 6. az elhárítására megtett intézkedések megfelelősége: a megtett intézkedések megszüntették-e az incidens kockázatát a természetes személyek jogaira és szabadságaira nézve, 7. az adatvédelmi incidens ABK részére történt jelentésének időpontja. A nyilvántartás megfelel az információs önrendelkezési jogról és az információszabadságról szóló 2011. évi CXII. törvény 25/E §-a és a GDPR 33. cikke által előírtaknak, az azokban feltüntetett adatok teljes körűek és valódiak.

Kmf.

szervezeti egység vezetője helyi adatvédelmi felelős